Σύνδρομική διάγνωση λοιμώξεων κατωτέρου αναπνευστικού με τη μέθοδο της πολυπλεκτικής PCR σε νοσηλευόμενους ασθενείς
Creators: name: Αργυρακούλη, Ιωάννα Κωνσταντίνου
Publisher: name: Aristotle University of Thessaloniki
Year: 2025
Subjects: λοιμώξεις κατώτερου αναπνευστικού
πολυπλεκτική PCR
καλλιέργειες
lower respiratory tract infections
multiplex PCR
cultures.

description: Οι λοιμώξεις του κατώτερου αναπνευστικού συστήματος είναι μία από τις σημαντικότερες αιτίες νοσηρότητας και θνησιμότητας στον κόσμο και οφείλονται σε διαφορετικά βακτηριακά είδη και ιούς με δυσδιάκριτη συμπτωματολογία. Η γρήγορη, ακριβής και αξιόπιστη ανίχνευση των παθογόνων που προκαλούν τη λοίμωξη έχει μεγάλη σημασία στη θεραπευτική αντιμετώπιση. Η ολοένα και αυξανόμενη χρήση της τεχνικής της πολυπλεκτικής PCR προσφέρει γρήγορα, αξιόπιστα και ασφαλή αποτελέσματα. Η παρούσα μελέτη αποτελεί αναδρομική μελέτη ασθενών που νοσηλεύθηκαν στο Γενικό Νοσοκομείο Λάρισας και στους οποίους έγινε λήψη δειγμάτων πτυέλων ή βρογχοκυψελιδικού εκπλύματος (BAL) από τον Ιανουάριο του 2021 έως και τον Ιούνιο του 2024. Στους ασθενείς αυτούς διενεργήθηκε μοριακός έλεγχος με πολυπλεκτική PCR στα πλαίσια διερεύνησης πιθανής λοίμωξης του κατώτερου αναπνευστικού. Οι ασθενείς ανήκαν και στα δύο φύλα, σε όλες τις ηλικιακές ομάδες και ήταν όλοι νοσηλευόμενοι ασθενείς του εν λόγω νοσοκομείου. Κατά το μοριακό έλεγχο ανιχνεύθηκε Pseudomonas aeruginosa στο 11,5% των συνολικών καταγραφών (35,2% των θετικών αποτελεσμάτων PCR), Acinetobacter baumannii στο 10,5% των συνολικών καταγραφών (32,1% των θετικών αποτελεσμάτων PCR) και Klebsiella pneumoniae στο 9,9% (30,2%). Ο στόχος ανθρώπινος ρινοϊός/εντεροϊός ανιχνεύθηκε στο 5,4% των συνολικών καταγραφών (16,4%ων θετικών αποτελεσμάτων PCR), ενώ ο Haemophilus influenzae στο 6,2% των συνολικών καταγραφών (18,9% θετικών αποτελεσμάτων PCR αντίστοιχα). Λιγότερο συχνά ανιχνεύθηκαν παθογόνα όπως Legionella pneumophila (0,6% των συνολικών καταγραφών, 1,9% των θετικών αποτελεσμάτων PCR) και ο ιός της γρίπης Β (0,2% των συνολικών καταγραφών, 0,6% ων θετικών αποτελεσμάτων PCR).
description: Lower respiratory tract infections are a major global cause of morbidity and mortality, attributed to various bacterial and viral species that often present with nonspecific symptoms. Rapid, accurate, and reliable detection of the causative pathogens is essential for effective therapeutic intervention. The increasing use of multiplex PCR technology offers fast reliable and precise results.This retrospective study analyzed data of patients hospitalized at the General Hospital of Larissa, where sputum or bronchoalveolar lavage samples were collected and tested using PCR between January 2021 and June 2024. The study included inpatients of all ages and both genders. Multiplex PCR was employed to confirm or rule out infections in all participants.Through molecular testing, Pseudomonas aeruginosa was detected in 11.5% of cases (accounting for 35.2% of positive samples), Acinetobacter baumannii in 10.5% (32.1% of positive samples), and Klebsiella pneumoniae in 9.9% (30.2% of positive samples). Human rhinovirus/enterovirus was identified in 5.4% of cases (16.4% of positive samples), while Haemophilus influenzae was detected in 6.2% cases (18.9% of positive samples). Less frequently detected pathogens included Legionella pneumophila (0.6%, 1.9%) and Influenza B virus (0.2%, 0.6%, respectively).